R5dwMg/zh-wiki-yue-long huggingface dataset:
羅拔·亨打·拜登，美國律師、講者、畫家，美國第46任總統祖·拜登第二個仔。佢曾經響2006年至2009年出任國家鐵路客運公司副董事長、2014年至2019年出任烏克蘭最大天然氣供應商布利斯瑪股份董事。
1970年2月4號，亨打‧拜登響特拉華州威明頓出世，係內莉亞·拜登同祖·拜登嘅第二個仔。響1972年，阿媽內莉亞同細妹娜奧美·拜登響一場車禍入面死咗，而亨打同大佬博都受到重傷。老豆祖‧拜登後嚟響兩個仔嘅鼓勵下同積爾‧拜登結婚。
畢業後，拜登到銀行控股公司MBNA打工，響1998年升做銀行執行副總裁。響1998年至2001年，佢出任美國商務部電子商務政策專員。響2001年開始，佢成為一位政治講者，成立Oldaker, Biden & Belair顧問機構。
2006年，佢同阿叔占士打算收購對沖基金集團Paradigm，但交易意外流產。同年，佢獲時任總統喬治‧希殊任命做國家鐵路客運公司副董事長。當老豆祖‧拜登響2008年做副總統後，亨打隨即離開美鐵，再次成為一位政治講者，同其他人成立羅斯蒙特·塞內卡投資公司。
中國公司華信能源曾經響拜登嘅協助下獲得路易斯安那州猴島一個值4000萬美元嘅液化石油氣投資計劃，之後公司老細葉簡明想送畀拜登一粒鑽石，拜登唔要。後嚟華信能源嘅副主席何志平被指洗黑錢而畀人拉咗，拜登成為何志平嘅辯護律師。
2010年，董嘉儀做咗賣運動器材產品嘅「FitBoxx元氣館」代言模特兒，而「FitBoxx元氣館」就做咗嗰時香港甲組足球聯賽地區球會大埔足球會新贊助商，所以董嘉儀就做咗大埔足球會嘅足球大使，喺每場大埔有份打嘅港甲賽事入面打氣同派宣傳嘢，又做過大埔球會官方月曆嘅主角，所以畀人叫做「大埔Lulu」，開始有唔少香港球迷識得佢。
2013年5月4號，香港甲組聯賽出現前所未見嘅「護級生死大亂鬥」，大埔要同太陽飛馬、橫濱FC、公民及日之泉JC晨曦，都一定要贏波，至可以護級成功，留喺甲組。香港足總亦破天荒將4場重要大戰，喺同一時間，喺唔同嘅球場舉行。
Lulu喺賽後泣不成聲，但亦喺訪問中揚言，會全心全意繼續為大埔打氣，睇大埔嘅比賽，一日係大埔Lulu，一定唔會離棄大埔。2013/14年度乙組聯賽，大埔表現出色，Lulu亦真係有口齒，盡量出動為大埔打氣。
Lulu由2011年開始，幫「波波池」做足球大使，最初著起波衫影相，做賽事預告，其後更喺每個星期推出Video版本嘅大戰預告，惡搞當時流行嘅話題，作為Video題材，包括「十四巴港女」、「吃漢堡包的女朋友」、「朗誦示範」等等。
Lulu喺大部份影片中，都會着上同賽事有關嘅球隊波衫，但喺2013年，佢嘅推介經常出事，強如佢嘅愛隊阿仙奴，或其餘班霸包括曼聯、曼城、車路士、利物浦、皇家馬德里、巴塞隆拿、拜仁慕尼黑等，無一隊倖免。只要Lulu着上佢哋嘅波衫，球隊即輸，着邊隊，邊隊輸。
因而被網民稱為「燈神」，即係話佢「燈死」晒啲球隊，買波嗰陣就買Lulu愛隊嘅對手，「買對面」。好彩，佢喺2013/14年度嘅歐聯十六強首回合，力挽狂瀾，貼中晒2月18號同2月19號嘅巴塞隆拿、巴黎聖日耳門、拜仁慕尼黑同埋馬德里體育會，全部作客贏波，總算一吐烏氣，但佢仍然係唔少賭波人士嘅「明燈」。
Lulu嘅電視生涯，最早係喺有線電視球彩台《英超有局》做嘉賓，後嚟亦喺now TV嘅互動遊戲節目《撳錢》做嘉賓。2013年8月，佢正式同now TV簽約，做now 101台《球分》嘅節目主持，負責問問題，佢嘅「VT Go！
自成名後，佢嘅背景就被起底。最轟動嘅莫過於被網民發現佢影過裸照。其後，佢喺社交網站表達感受。到2014年中，愈來愈多網民指佢借足球上位，特別係大埔足球隊同阿仙奴。有人更喺Facebook成立一啲反lulu專頁，指佢經常唔接受批評，見到負面留言就即刻刪除。
喺基層政區改革後，2013年6月原先嘅鐵人街道拆成鐵人社區、登峰社區，原先下轄嘅社區轉曬爲居委會。其中鐵人社區面積36km²，東到鐵人橋、南到南一路、西到康平街、北到濱州鐵路綫，總人口29419人，其中常住嘅有23667人、流動人口6837。
三神山係東海之上，傳有三島，舊時視島爲山，呢三山係蓬萊、方丈同瀛洲。傳說見諸≪山海經≫同≪封禪書≫。其時海上時有幻象，方士就加鹽加醋，講到係仙境，有長生不老藥等等。齊威王、燕昭王同秦始皇，都派過人搵過。
間嘢喺1983年起好，初期凈得簡單幾個遊樂設施，後嚟發展到好多娛樂化嘅品種，重加多咗個泳池。後嚟因為公園啲機動遊樂設施太過殘舊，加上原有嘅泳池喺2009年春遇到嚴重損壞而暫停營運，2011年3月1號開始關閉升級改造，直到同年7月4號重新開放。
包氏男仔去到水池深水區時，發現咗女孫已經冇嗮呼吸意識。現場有好多位泳客對佢搶救，隨後白車亦到場將條女孫送到隔籬嘅廣東省第二中醫院搶救，但始終都救唔返。事發後第二日同第三日，公園重俾包氏家屬大搞維權嚟抗議園方點解個泳場會冇乜救生員同埋深、淺水區之間得隻眼開隻眼閉嘅安全措施保護，令樂園一度閉園。
衛生蔴雀，係蔴雀術語，指唔係競爭為目的嘅雀局。有時人唔係為咗賭錢輸贏而打蔴雀，而係借開枱達到其他目的，例如朋友間彼此聯誼，或者打發時間。所以打衛生麻雀通常上落唔大，只會打一兩毫子咁上下，而且有得上就上，有得碰就碰，唔會刻意去做牌，純粹玩運氣。
7月27號，日本組合伊藤美誠同水谷隼喺東京奧運乒乓混雙決賽落後兩局嘅情況下，成功逆轉中國組合許昕同劉詩雯攞咗金牌。伊藤美誠之後嘅私人IG上更新奪冠嘅動態，好多日本、台灣、香港網友喺佢嘅私人IG上發佈道賀文。
Jaye Davidson係一個男演員，喺美國加州河濱郡出世，係美國籍，但兩歲半就返咗佢阿媽鄉下英國生活。佢係英、非混血兒，阿爸係非洲加納人，阿媽係英國人。佢好細個嘅時候父母分咗居，後來阿爸死咗。佢同阿媽、兩個姊妹一齊住喺英國赫特福德郡。
1994年佢拍咗一套叫做《哭泣的遊戲》嘅戲，飾演一個男扮女裝、叫做「黛兒」嘅角色，呢套戲好成功，重得到奧斯卡金像獎6項提名，而佢就被提名最佳男配角，套戲重攞到最佳原創劇本獎。做呢套戲之前，佢從未做過演員，當時佢做緊時裝設計助理。
佢本來就唔係幾想做戲，點知套戲令佢爆紅，開始有人其他人搵佢拍戲同做模特。佢話對做戲真係無乜熱情，而且佢係一個好驚出名嘅人，所以呢套戲之後佢一路諗住收山。佢唔想因為錢而拍埋晒啲爛片，但又知道自己大使兼貪錢，好易受誘惑。
聖經新標點和合本喺1988年出版，由聯合聖經公會組織聖經學者、翻譯顧問同編輯人員，以《聖經和合本》為基礎，用現代中文標點符號格式修訂。《新標點和合本》喺用語同文體上基本冇改動。目前香港聖經公會銷售嘅中文聖經，主要亦係以《新標點和合本》同《和合本修訂版》為主。
晒魚石，又寫做曬魚石，係香港一個而家無乜點用嘅地名，喺九龍橫頭磡東南面，白鶴山東北面。嗰度舊時有個墳場，叫「晒魚石華人墳場」，後尾叫「新九龍四號墳場」。墳場喺1949年拆走，原址發展成橫頭磡徙置區嘅一部份，之後再改建做摩士公園嘅一部份。
香港健康碼係香港喺2021年12月10號推出嘅一個網上系統，幫合資格嘅人將佢哋嘅個人資料，例如陰性核酸檢測結果同埋疫苗接種紀錄，傳去粵康碼或者澳門健康碼系統，用嚟做廣東省或者澳門嘅健康申報。不過當2023年頭香港恢復通關，唔使香港健康碼都可以入到中國大陸同澳門，未有正式啟用嘅機會。
尚書省長官叫做尚書令，尚書仆射係副官。尚書省下設左右丞，分管六部。但係由於唐太宗喺繼位前曾經擔任尚書令呢個職務，所以唐朝呢個時期以後，呢個官職唔會輕易授予，而係以尚書仆射為尚書省长官。唯安史之亂之後，郭子儀對唐朝有大功，就授尚書令。
元用中書省總領百官，同樞密院、御史臺分掌政、軍、監察三權。尚書省主要負責財政事務，而且時置時廢，門下省就唔復置。明一開始用元制，由中書省總管六部，但1380年廢中書省，分中書省嘅權力畀六部。自此，六部取代咗三省六部呢個制度制。
南戲係中國戲曲史上最早成熟嘅文藝戲劇，北宋末年至明朝初年喺中國東南沿海流行，為區別同時代嘅「北曲雜劇」，後人稱之為「南曲戲文」、「南戲」或「戲文」。南戲嘅存在，令中國嘅古代戲曲同古希臘戲劇同古印度戲劇並列為世界三大古代戲劇體系。
北宋時嘅溫州係繁榮嘅港口城市，南宋遷都臨安之後商品經濟更加活躍。原本喺農村流行嘅民間歌舞小戲同埋里巷歌謠進入城市，業餘戲班都成為職業劇團。喺吸取咗市民中流行嘅民歌小調或諸宮調、雜劇嘅長處後，形成咗一種新嘅戲曲形式。
早期南戲嘅創作者多數係溫州民間嘅「書會才人」，文字比較俚俗，保留咗唔不少溫州坊巷舊名同埋方言土語。南戲劇本出現以後，中國古代嘅戲曲藝術體系正式形成。但喺宋代，南戲長期流行喺民間，唔受士大夫所重視，甚至遭到禁止。
元代，南戲已走出溫州等東部地區，流行喺中國各地。南曲北上同埋北劇南下，南北交流嘅機會大大增加。北方作家參與咗南戲聲腔嘅改造同埋劇本嘅編寫，雜劇演員重加入南戲嘅演出，南北戲文嘅交流，為南戲同埋雜劇注入新嘅活力。
自元末《琵琶記》後，南戲開始由民間嘅傳唱文學改為文人嘅「傳奇」創作。但之後，昆曲嘅興盛令戲曲嘅中心由溫州漸漸轉移到蘇州。自此，南曲戲文延綿兩百幾年嘅創作亦宣告終結。直至明代，東南地域文化取得優勢，由南戲發展而來嘅「傳奇」重新取代日漸式微嘅北方雜劇。
南戲嘅舞臺上，出現咗「生」、「旦」、「淨」、「末」、「醜」、「外」、「貼」等角色分制。全劇圍繞「生」、「旦」正劇嘅表演展開故事情節，輔以「淨」、「末」、「醜」嘅插科打諢，呢個係中國戲曲史上最早而且完備嘅行當分配製度。
《琵琶記》係南戲嘅佼佼者，由溫州瑞安人高則誠於元朝至正年間，依南宋流傳嘅《趙貞女蔡二郎》戲文編撰而成。《琵琶記》係中國戲劇史上，稱為「詞曲之祖」，係南戲時代同傳奇時代間嘅橋樑，對明代戲曲創作嘅影響非常深遠。
中國生物多樣性保護與綠色發展基金會、深圳市古村之友古村落保護與發展促進中心等幾個社團經蒐集開發恩寧路入邊嘅多個個案資料，向廣州市中級人民法院遞交咗針對廣州市荔灣區城市更新建設項目管理中心、廣州萬科企業有限公司、中建四局第六建設有限公司等六個機構嘅訴狀，指控呢啲部門係有份破壞咗恩寧路嘅歷史街區。
喺2006年聖誕節召開嘅市政府某會議分組討論度，時廣州市市長張廣寧，就話荔灣係可以考慮喺恩寧路改造工程度，試點由市、區兩級政府共同做好居民嘅搬遷安置，再請有信用嘅地產公司提出建設方案仲有實施效果，經政府審定後交由開發商建設。
恩寧路2014年11月經廣東省人民政府核准，納入咗歷史文化街區嘅範疇，成為埋官方主打嘅廣州歷史文化名城嘅一部分。劃定嘅文化街區範圍入邊，雖然經官方認可咗不可移動文物保護單位7個、歷史建築7個加埋傳統風貌建築31個，但係由清拆開發到建立永慶坊一路都係有著唔少嘅破壞同爭議。
立禾治堅設計局喺1937年由飛機設計師傅拉芝米勒·П·戈祿勃諾夫建立，編號301。後來，另一位設計師些蒙·阿歷些耶域治·立禾治堅被人任命為設計局總設計師，並且喺二戰期間研發出咗一系列表現出眾嘅活塞引擎戰鬥機。
因此，1960年設計局重組嘅時候，就用咗立禾治堅個名，叫做「立禾治堅設計局」。二戰結束咗之後，立禾治堅設計局將研發重心轉移到導彈同噴氣式戰鬥機上面，重組之後又再轉到太空船上面。蘇聯/俄羅斯嘅月球同火星探測任務，用嘅都係立禾治堅設計局設計嘅航天器。
2020年元旦大遊行，係民間人權陣線响2020年1月1號搞嘅元旦大遊行，同時亦係一場反逃犯條例修訂公眾遊行，由銅鑼灣維多利亞公園行去中環遮打道。呢次遊行主辦單位宣稱有超過一百零三萬人參加，警方就話有六萬人由維園出發。
阮靜芳父親跳崖自殺，阮靜芳回來後得知二叔阮作恒下半身無故癱瘓、哥哥病重兼且瘋瘋癲癲、祖母迷信，大屋又鬧鬼。阮靜芳遇上前男友區漢華，先知區漢華並冇浸死。後來未婚夫張應琪被殺，阮作恒突然出現話阮靜芳係兇手……
但踏入2019年起，呢啲愛國主義嘅表達方式，特別係喺他國土地之上，就顯得令人側目，例如喺中華人民共和國70周年國慶期間，有多倫多嘅海外華人喺組成豪華車隊，遍插五星紅旗，喺鬧市緩緩轟鳴而過去慶祝中國國慶，就引起咗一啲爭議。
另外，香港反送中運動期間，國際社會對北京政府有唔少嘅批評，但呢啲離岸愛國主義者就同國際民主自由價值背道而馳，甚至採取暴力方式對待喺海外聲援香港嘅和平示威人士，亦引起好大嘅爭議。不過，呢啲行徑反而得到中國官方媒體同埋中國使領館嘅讚賞。
2022年4月，微博宣佈將會喺所有留言同埋已驗證個人帳戶上，註明用戶所在地，結果唔少標榜在外國生活嘅網絡紅人其實都身在中國大陸，相反，唔少標榜自己「愛國」嘅演員同網紅，都被標示身在中國大陸境外，離岸愛國主義再次引起討論。
皇室大廈，原先叫溫莎公爵大廈，係香港一座寫字樓，喺銅鑼灣告士打道311號，鄰近記利佐治街，隔籬係恒隆中心。大廈前身係牛奶公司冰廠，1979年由香港置地重建成寫字樓，1987年賣畀華人置業。皇室大廈基座係商場，叫皇室堡。
屬地主義，又叫出世地主義，卽無論父母係邊國人，只要喺一國嘅領地內出世，卽自動獲得該國國籍。亞歐非同大洋洲嘅絕大多數國家對出世人口都奉以基於血緣關係嘅屬人主義原則或者限定特定移民嘅屬地主義原則，但會畀特殊情況，例如父母無國籍或者國籍不明時採用屬地主義。
賀錦麗喺加州奧克蘭嘅奧克蘭凱薩基金會醫療中心出世。2003年，佢當選舊金山地區檢察官，第二年1月上任。參選時當地華僑領袖就同佢改咗依個中文名。2010年，佢選上加州檢察總長，2014年連任，喺2017年當選聯邦參議員。
2019年，賀錦麗計劃爭取2020年嘅民主黨總統候選人提名，但喺初選前就退出咗。隨後，提名人拜登喺2020年8月揀佢做競選拍檔。佢哋最終贏咗共和黨，佢亦卒之喺2021年1月20號接替邁克朋斯而上任副總統。
2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣。而主綫攞返2008年份規劃方案兼向西南延長到嘉禾望崗嗰邊，不過嗰時用嘅名係石湖站，而車站位就喺而家嘅廣從二路近北二環高速交界南邊範圍，後嚟考慮到龍歸城嘅街坊出行唔方便嘅問題而將份規劃方案修改咗，將原先嘅西南段喺太和以南到東平嗰橛嘅路線，改向西屈咗個彎入龍歸城入面，之後再行返廣從公路一帶。
呢次選舉喺越南首都河內國會舉行，五百個國會議員以間選嚟選出越南社會主義共和國主席一職。國家主席係越南名義上嘅國家元首，憲法規定係軍隊最高指揮官，不過由於越南共產黨一黨執政，越共總書記地位同權力都喺國家主席之上，而且直接領導越共中央軍委，掌握實際嘅軍權，所以總書記先係黨同國家最高領導人。
唯一候選人嘅陳大光，1956年喺越南北部寧平省出世，有教授同博士學位。佢喺2006年越共10大先入到越共中央委員會，2011年入到越共11大越共中央政治局，喺同一年贏出國會選舉入到越南第13屆國會。陳大光之前喺越南長期做內務部和公安部嘅嘢，2011年開始做公安部部長。
市盈率係股票估值嘅一種指標，係將每股嘅價錢除以過去一年嘅每股盈利得出一個倍數，又或者用公司市值除以年度盈利。兩個計法結果都係一樣。理論上市盈率越低就越抵買，但唔同地方、行業、時間嘅市盈率唔係太適合直接比較，而且重需要睇埋其他因素先至可以做判斷。
厲慧森係中國大陸嘅醜劇演員同京戲表演家，北京人。7歲開始學戲後同厲慧良、厲慧斌、厲慧敏、慧蘭等兄妹組成「厲家五虎」，出道後先後表演咗《春香傳》、《謝瑤環》、《中流砥柱》等卌幾個節目。期間亦做過重慶市京戲團國家一級演員、京戲厲家班第二代傳人同「慧字科」老藝術家。
其實喺1920年拆咗城墻之後起馬路嗰陣，最先唔係嗌「泰康路」，而係嗌「萬福路」。不過到咗20世紀30年代初，楊永泰嚟咗廣州做咗領導，佢諗住將自己嘅名用嚟做路名嚟紀念。不過嗰時改路名嘅規定係一定要死咗嘅歷史人物先至做得。
而楊永泰就諗咗好耐，結果諗咗條噉嘅嘺出嚟。就將佢嘅名拆開咗嚟做兩條馬路，嗰時其中一條嗌「漢民路」嘅馬路就俾佢改咗嗌「永漢路」，而萬福路嘅最西邊一橛仔就改咗名嗌「泰康路」，結果咁啱就將「永泰」呢兩個字用嗮喺呢兩條馬路入面而搞掂咗佢等到頸到長埋嘅嘢。
摩士公園游泳池，係香港九龍黃大仙區嘅一個公眾游泳池，喺黃大仙鳳舞街80號，連住摩士公園，由康樂及文化事務署管理。因為要將副池改建成室內暖水池，泳池會喺2018年11月1號開始暫停開放，預計喺2021年3月重開。
待月橋，又叫利濟橋，係中國廣東省廣州市嘅一座古橋、瑤溪二十四景之一，喺河南隔山同南村之間，舊時係交通要道。2002年9月，被定為廣州市登記保護文物單位。而家條橋喺海珠區江南西路同江南大道中交界西南角嘅馬涌上邊，富力·天域中心後邊，成咗觀賞橋。
2005年7月21號，由於江南西嘅海珠城廣場冧樓，條橋開始封閉，整橋西移，橋向由原先南北向變成東西向。2009年6月18號，海珠城工程重新開工。2015年5月28號，待月橋隔籬起咗條新橋，街坊驚古橋有可能會拆，但直到2015年11月9號重新開放畀人行。
係英國嘅發明家兼車呔之父，蘇格蘭北艾爾郡脊岡人。1888年發明咗世界第一隻打氣橡膠車呔，之前大多數嘅車呔都用實淨嘅橡膠。佢發明咗打氣橡膠車呔之後申請咗專利，重成立咗Dunlop輪胎公司嚟改進單車同汽車嘅平順性，使單車同汽車得到發展。
杯麵試賣期間喺球場同馬場等地點銷售，因價錢太貴而唔受歡迎，最後淨係可以喺啲必須夜間值勤嘅單位例如消防隊同日本自衛隊販賣。為求打開市場，安藤百福喺東京市區同三越百貨公司合作促銷，創下4個鐘頭賣出兩萬份嘅紀錄，先奠定日本人接受杯麪嘅基礎。
由於杯麪走高價路線，所以配料包括冷凍乾燥法製成嘅乾燥蝦，同時亦改用叉做餐具。東京街頭促銷讓杯麪喺關東得以立足。1972年2月日本發生赤軍連脅持人質同警察對抗嘅淺間山莊事件。由於警察食杯麪醫肚嘅鏡頭上咗電視現場轉播，杯麪因此一炮而紅。
想像家陣有位士兵 X，佢大致知敵方喺邊個位，但佢唔肯定敵方嘅確切位置，於是佢就攞武器向住敵方嘅大概位置開火，敵方可能會諗住自己畀人發現咗，因而郁動或者郁手還火－噉 X 就成功得知對方喺邊個位，達到「用開火嚟做偵察」噉嘅效果。
係全球各地慶祝公曆結束1999年兼踏入2000年嘅大事。呢種噉嘅慶祝方式喺全球各地，可以形容成「結束20世紀兼迎接21世紀」、「人類踏入新千年」、「踏入第三個千年階段」。由於每年大除夕時，有好多活動場合都喺當地時間午夜時分搞新年倒數活動嚟迎接元旦兼新嘅一年嚟到，加上亦有好多活動場合喺元旦當日天曚光時正式開搞。
不過有好多喺中太平洋啲國家仔，成日強調話當地好接近國際日期變更線，究竟邊個最先到千禧年而產生一系列拗撬。尤其喺紐西蘭嘅漆咸群島、斐濟、基里巴斯同湯加、俄羅斯楚科奇半島當地啲人都拗咗一餐。正因爲基里巴斯喺1995年1月1號實行咗新時區同埋有部份國家仔實行咗夏令時政策而出現咗「第一個領域」、「第一個地方」、「第一個居住地」、「第一個城市」睇到新年嘅稱呼。
呢部片喺意大利羅馬拍攝，講嘅係香港武術家唐龍嘅老友喺當地開間餐館成日畀黑幫恰，於是去佢度幫手，重棘冧幾次啲黑幫。之後黑幫大佬為咗對冧唐龍，請埋美國、日本啲高手，呢啲扮高手嘅演員當中包括當時世界空手道冠軍查克·羅禮士。
白沙灣係香港東區一海灣，以前只係一個石灘，喺柴灣西北，經已填海起私人住宅杏花邨，係港鐵公司上蓋物業。根據香港特別行政區政府法定嘅圖則同埋地區規劃，白沙灣係港島規劃區嘅第20區，柴灣同小西灣都屬於呢個規劃區。
大雄無意中搵到嫲嫲縫補過嘅啤啤熊布公仔，令大雄懷念佢嘅溫柔同慈愛，就請求多啦A夢畀佢坐「時光機」返到過去探嫲嫲。點知嫲嫲唔單止發現佢係嚟自未來嘅大雄，更話希望可以睇到新抱個樣。為咗達成嫲嫲嘅心願，佢哋坐「時光機」去到婚禮當日，點知發現未來嘅大雄竟然失蹤咗！
根據主流課程，以「同一課程架構」嘅理念施教，亦配合教育局課程改革政策為學生提供各學習領域校本課程，特別係重視生命教育。為照顧學生嘅學習多樣性，會根據個別需要作出課程調適。此外，亦為有情緒或行為問題，同埋智力、活動、感知能力有障礙等嘅病童，設計合適嘅輔導課程。
未有省佛通衢之前，珠三角交通以水路為主，廣州同佛山之間都唔例外。但係明朝末年開始有水盜悍匪殺人越貨。當時官府先係起防禦工事，增設崗哨，積極剿匪，後來崇禎七年兩廣總督熊文燦等人決定起條路，當時叫「廣州城西度海陸路」，係後來省佛通衢一部分。
當時嘅人好重視爾件事，好多官員富紳紛紛捐錢。珠三角河網密布，條路自然要起好多條橋。有唔少橋都係由鄉紳出錢出力來起，亦有唔少地方唔方便整橋，就保留渡口。當時條路經過嘅地方大部分係漁地。為咗起爾條路，用土石填埋咗唔少漁地。
啟德空中花園，香港公園之一，遊樂場之一，喺九龍啟德承豐道，舊時啟德機場跑道之上，英文叫Kai Tak Sky Garden。行政上歸九龍城區。設施有寵物共享公園，以及狗糞收集箱。公園全日開放。歸康樂及文化事務署管。
Zig係一個命令式、通用、靜態型別、編譯嘅系統程式語言。 用「強健性、最佳性以及可維護性」做核心理念。 佢支援編譯嗰陣嘅泛型同埋反射、交叉編譯仲有手動記憶體管理。目標為改進 C語言 ，同時參考咗 Rust 同其他語言。
Zig 最初嘅編譯器係用 Zig 同埋 C++ 編寫而成，用 LLVM 13為後端 。呢個編譯器用咗 MIT許可證 授權。Zig 編譯器同埋 Clang 類似，可以編譯 C 同埋 C++，都為唔同嘅平台提供咗標頭檔，包括 C標準函式庫 和 C++標準函式庫，因此 Zig 嘅 cc 同埋 c++ 子命令可以直接做交叉編譯器。
「保安群組」，或者叫「醫觀酒店保安群組」、「隔離酒店保安群組」 、「酒店保安群組」，係指喺2021年9月下旬到10月下旬武漢肺炎澳門疫情入面，6個保安喺用作隔離酒店用途嘅金皇冠中國大酒店俾一名從外國返嚟澳門、入住嗰間酒店隔離嘅土耳其籍澳門居民  傳染，經過病毒基因排序後證實呢個群組感染咗Delta變種病毒株。
「裝修群組」，或者叫「裝修工人群組」， 因為兩個群組曾經有兩個患者一齊搭過同一部澳門25號巴士嘅車並且摸過同一條扶手而受到交叉感染，至今裝修群組總共有6個人染咗武漢肺炎，經過病毒基因排序證實同「保安群組」相同。
9月24號凌晨，新增第64例確診個案，係呢次疫情兩個群組嘅感染源頭，患者係31歲男性，土耳其籍澳門居民。患者由土耳其出發經新加坡轉機，佢喺9月18號入境澳門，入境時病毒檢測係陰性，抗體檢測結果符合疫苗接種後表現。
入境後送去金皇冠中國大酒店隔離醫學觀察。23號夜晚病毒檢測驗出陽性，CT值顯示病毒量大，提示為新近感染。同日夜晚，新增第65例確診個案，患者係27歲尼泊爾籍男性，任職金皇冠中國大酒店保安，喺第64例確診個案後隨即要求呢間酒店嘅保安、清潔同相關人員進行核酸檢測，結果兩名保安喺病毒檢測呈陽性，被當局列為輸入關聯個案。
9月28號，作為醫學觀察酒店用途嘅金皇冠中國大酒店再多三名保安人員確診，為澳門第68例至第70例確診個案。同日夜晚，酒店保安群組再新增一例確診。第71例確診患者係38歲男性，喺金寶來酒店任職外判保安。
患者喺2021年4月24號同6月14號已經喺中國大陸接種一劑國藥滅活疫苗同一劑科興滅活疫苗。患者因同第65、66例患者已經被列為共同軌跡人士，所以喺9月25號開始已經喺酒店進行隔離醫學觀察，獨自一人喺房，唔使做嘢同無接觸其他工作人員。
10月4號，澳門ー共新增3宗個案。第72宗確診個案患者係46歲男性，佢係裝修工人，住喺珠海斗門，曾經租住澳門英皇酒店、金沙酒店同維多利亞酒店，9月28號同30號核酸檢測顯示結果係陰性，喺10月4號經核酸檢測顯示結果係陽性而確診。
患者喺2021年4月17號同6月10號已經喺澳門接種兩劑國藥疫苗。應變協調中心表示，患者無任何不適症狀，已經安排到公共衛生臨床中心進一步診治。原定喺10月4號澳門同珠海之間嘅關口從新開放亦要煞停，同日開始再一次全民檢測，同上一次只係隔一個禮拜。
之後，喺同日夜晚再多一人確診武漢肺炎，患者係52歲男士，中國大陸僱員，係第72宗個案46歲裝修工人嘅同事。呢排兩名患者有一齊工作，第73宗個案患者住喺澳門祐漢新邨順利樓。9月26號同30號核酸檢測結果係陰性，患者喺2021年分別喺7月3號同8月3號已經喺澳門接種兩劑國藥疫苗。
之後，再喺同日夜晚新增多一宗個案，第74宗個案係一位40歲越南藉工人，曾經同第72宗同第73宗裝修工人一齊做嘢。佢喺9月25號核酸檢測結果為陰性。患者喺2021年9月15號喺澳門接種一劑國藥疫苗，已經安排到路環高頂臨床中心診治。
10月5號，再新增一宗個案，患者係一位42歲越南籍女僱員，係10月4號兩名確診中國大陸藉裝修工人嘅密切接觸者，佢喺10月5號經核酸檢測顯示結果呈陽性而確診。佢已經完成接種兩劑國藥疫苗，無任何不適症狀。
另外，澳門行政公職局向公共部門發出指引，為減少疾病擴散嘅風險，免除公共行政工作人員喺今日開始至星期四期間返工，但係同時指出，公共部門嘅領導應該採取適當措施，確保因本身嘅性質而應經常對公眾提供服務嘅正常運作。
之後，協調中心經調查發現喺10月5號記者會入面，第66例嘅隔離酒店保安員同第74例裝修工人喺9月24號曾經乘坐同一班次巴士，兩人喺車廂入面共處14分鐘，由於佢哋企嘅位置接近，又曾經揸過同一扶手，唔排除佢哋受到感染，所以認為「裝修群組」同「保安群組」病毒基因係同一個病毒來源。
患者喺7月1同30號接種咗兩劑國藥疫苗。由於第77宗個案嗰位家務助理住喺御景灣第三座，所以御景灣所有居民即時實施只進不出措施，衛生局將會喺10月9號朝早8點為大廈內居民進行核酸檢測，直至核酸檢測係陰性先畀離開。
杜港係香港男演員、地產從業員、前保險從業員，2000年參加無綫電視第一期星藝映畫藝訓班入行，演出過唔少無綫電視劇集，約莫2012年轉去港視，到2016年以自由身復出做返演員。佢2020年首度演出ViuTV劇集。
Dart係一種適用喺全球資訊網嘅開放原始碼程式語言，由Google主導開發，喺2011年10月公開。佢嘅開發團隊係由Google Chrome瀏覽器V8引擎團隊嘅領導者拉爾斯·巴克主持，目標係成為下一代結構化網頁嘅開發語言。
2011年Google喺丹麥奧胡斯舉行嘅「GOTO國際軟體開發大會」預告會出嘅新網頁程式語言Dart，喺一種以類別做基礎嘅程式設計語言，喺所有瀏覽器都可以有高效能嘅執行效率。2011年10月10號Google宣布推出Dart嘅預覽版。
ECMA已經成立咗技術委員會TC52展開標準化Dart嘅工作，同時因為Dart可以被編譯成標準嘅JavaScript，佢可以有效咁喺所有現代瀏覽器上面運行。2014年7月，ECMA嘅第107次全體大會通過咗第一版Dart語言規範。
Google 已經為 Android、iOS 同埋 Windows 上嘅原生應用程式開發引入咗Flutter。Flutter係一個移動應用程式SDK，包含框架、小部件同埋工具，佢為開發人員提供咗一種構建同埋部署移動應用程式嘅方法，用Dart編寫。
瀑布闊約290m，高約80m。由於佢周邊都係山旮旯地方，所以生態環境保存得比較好，負氧離子含量去到100,000个/m³，有「天然氧吧」嘅稱呼。入面主要種咗荷樹、荔枝、椎、石榴、羅漢松等植物……重養咗穿山甲、娃娃魚、栗鼠、畫眉、長尾稚等動物……喺山上嘅瀑布位嘅海拔去到650m。
2012年1月22號，一架28BX嘅宇通細巴，響友誼大馬路轉入漁翁街嗰陣，懷疑爬頭同電單車撞咗，女司機連人帶車仆響地下，電單車再滑前一米左右，女騎士就捲咗入車底，頭部被巴士轆過當場死亡。呢單係新巴士模式之下維澳蓮運第一單奪命交通意外。
澳門土話係一種歸融話。佢從公元16世紀起，喺澳門逐步形成，以近世葡萄牙話嚟做基礎，加咗好多馬拉話、粵語、僧伽羅話、英文嘅元素，再溝咗啲荷蘭話、西班牙話、意大利話、日文，同埋一啲南亞地區嘅語言。澳門土話曾經係澳門土生葡人嘅日常用語。
澳門自從主權移交之後，就再冇人正式統計過澳門土語嘅使用人口。喺20世紀尾，根據一啲唔正式嘅統計，全世界識講呢種語言嘅人唔夠一千。最後一位澳門土語作家係若瑟·山度士·飛利拉。聯合國教科文組織響2010年出咗新版嘅《世界瀕危語言地圖冊》，話2000年嗰陣，剩係得約莫50個人曉講澳門土語，所以將呢種語言定為「極度瀕危語言」。
噉分法係因為到咗19世紀後期，土生葡人逐漸開始娶澳門同埋珠江三角洲嘅華人做老婆，為澳門土話添加咗唔少粵語元素，影響非常深。而且響19世紀中葉，香港變成英國殖民地，亦為澳門土話注入唔少英文詞語。呢兩個因素，都令新澳門土話同舊澳門土話截然不同。
到咗19世紀至20世紀初，澳門土話仍然有幾千人曉講，主要住響香港同澳門。雖然當時澳葡政府嘅法定語言係標準葡萄牙話，但係呢幾千人始終堅持講澳門土話。20世紀初期，佢哋重會用澳門土話來譏諷澳葡政府。亦有一啲作家，揀用澳門土話來寫作，其中一個典範，係詩人若瑟·山度士·飛利拉。
但係，澳門土話響澳門並無法定地位，亦唔喺學校正統課程之內。19世紀後期起，葡萄牙政府推出一連串教育改革，旨在統一全國上下嘅口語，包埋好似澳門呢啲殖民地在內。所以，澳葡政府力推標準葡萄牙話，令澳門土話日漸式微。
結果呢場改革好成功，講澳門土話嘅人大幅下滑，澳門土話作為華人、葡人溝通橋樑呢個角色，亦逐漸淡化。到咗20世紀初，澳門嘅上流社會已經淘汰咗澳門土話，因為澳門土話俾人睇低，睇成係落後、低級嘅俗話。想學外語嘅人，都唔會學澳門土話，改為學標準葡萄牙話。
即使澳門土話已經風光不再，講呢種話嘅人，依然以澳門土話為榮，因為澳門土話係澳門土產嘅話，係澳門有、香港冇嘅嘢。澳門土話係16世紀以來東、西方文化響澳門交融而成嘅結晶，舉世無雙，重榮獲聯合國教科文組織納入《世界瀕危語言地圖冊》。
講澳門土話嘅人，主要係土生葡人，係澳門嘅歐亞混種人。土生葡人現時嘅人口之中，大概有8000人住喺澳門，另外有大約20000人移咗民，搬咗去香港、美國加州、加拿大、秘魯、巴西、哥斯達黎加、澳洲、葡萄牙、英國、委內瑞拉Paria半島。
澳門土話嘅形成同發展過程，令佢好似其他響東南亞嗰邊以葡萄牙話或者馬拉話為基礎嘅歸融話，尤其係馬六甲嘅papiá kristáng，重有印度、斯里蘭卡嗰邊溝咗葡萄牙話嘅歸融話，同埋響印尼Flores島嗰邊已經失傳嘅歸融話。
司徒錦源係香港一名電影同電視編劇，出身自無綫電視，後嚟加入銀河映像，為杜琪峰寫下咗唔少情節出人意表嘅劇本，包括《一個字頭的誕生》、《暗花》同《非常突然》。2000年代左右返無綫電視，編審無綫電視劇有《勇探實錄》、《創世紀》、《廟街·媽·兄弟》等。
《五個相撲的少年》係套1992年上映嘅日本喜劇電影，講述五個由於唔同目的而加入相撲部嘅大學生喺練習相撲嘅過程裏面搵到各自人生道路嘅故事。由周防正行執導，本木雅弘主演，竹中直人、松田勝、清水美沙、柄本明。
倉促成軍嘅佢哋喺比賽度接連失利，引起群眾嘅恥笑辱罵。面對嘲笑，佢哋開始認真訓練，希望喺下次比賽之中得到好嘅成績，英國留學生斯邁利亦加入咗相撲部，佢堅持要着條短褲喺相撲帶裏面，但係喺正式比賽係犯規嘅，佢唔肯出場白白送分畀人。
廣晟國際大廈係中國廣東廣州嘅其中一棟高樓大廈，呢棟大廈喺天河區珠江新城嘅珠江大道西同金穗路嘅交界嗰邊。成棟大樓喺2007年起，2010年封頂，2012年落成。佢重係廣州嘅其中一間主要嘅商業CBD寫字樓。
黃宜坳喺草山以北，其中一山脊末端。脊喺大埔河同大埔海之間，脊向北近尾有座山，高二百八十幾米。脊再向北行，近𡰪位處有幾個山頭，山頭之間嘅凹位，即係坳，就係黃宜坳。南面，高啲嗰個坳，就叫上黃宜坳，而北面，低啲嗰個，就叫下黃宜坳。
坳東對住大埔海，坳西對住大埔河。坳東谷地，係居民嘅地，有幾條涌流入大埔海，之不過家下起得多屋，都變成暗渠，涌流面目全非。黃宜坳東谷底，舊時係岸，臨大埔海，對住元洲仔，同大埔河匯合，之不過，呢帶都填晒海，變成大馬路。
上下兩坳都各自有村，叫上黃宜坳村同下黃宜坳村，而下黃宜坳村比較發達，就咁叫黃宜坳村。兩村都係大清時，英國未租借新界就有，都係陳氏。上下黃宜坳都喺坳嘅東面，對住大埔海。除咗舊村之外，有啲村地賣咗畀地產商起屋，所以呢帶有皇悅居、雍宜小築、雍怡雅苑、御弘居。
另外大埔公路以東，近火車路有美援新村，係條漁民村，由美國經援會所建。村民原本都係漁民，喺1960年代中到1970年代，佢哋住嘅船艇，打風打壞咗，所以就搬入村。村有屋約莫百一間，住咗八百人左右，而每間屋約二百到四百平方呎。
同依家規劃相近嘅18號綫出現喺2011年前後。嗰時18號綫由廣州南站開始向東行，經過祈福新邨同番禺廣場後入南沙區，行經東涌同蕉門，最後到南沙自貿區明珠灣起步區南邊嘅萬頃沙。亦有計劃利用2010年提出嘅白鵝潭快綫嘅規劃，從廣州南站向北延長，去到荔灣區芳村石圍塘。
2014年，22號綫正式出現。嗰時嘅22號綫由客村站出發，向東南斜穿出海珠區後沿南沙港快速行落去，終點喺萬頃沙。後嚟綫路又改咗好多，起點由客村改到廣州東站，路線由行南沙港快速改成行經廣園路、馬場、琶洲西區、華南快速、番禺大道同欖核、大崗，同時18號綫南沙段亦改成行S111省道，同嗰時嘅22號綫共綫營運。
呢啲舉措遭遇咗好多質疑同批評。改咗之後，18號綫全綫長度由65.3km縮短到62.8km，車站由12個減少到9個，同時增加咗快慢綫設置，以達到快車半個鐘行嗮嘅目標。同時，由於縮減咗站數，所以「分流3號綫」嘅事亦冇再提出
廣州地鐵18號綫係廣州南拓戰略嘅重要支撐。綫路北面由廣州東站開始，經過天河區、海珠區、番禺區同埋南沙區，到達南面嘅萬頃沙站，途經珠江新城、琶洲西區、市橋片區同埋明珠灣等地區。綫路全長62.7km，設置9個站，將會按照時速160km/h嘅標準建設，同時設置快慢綫。
綫路起點係位於廣州東站站房下嘅廣州東站地鐵站，向南沿住林和中路同體育東路行，穿過天河路、黃埔大道同埋花城大道之後，喺珠江北岸向東轉出一個S形彎，入咗海洲路之後向南行，穿過萬畝果園之後沿住華南快速、番禺大道同埋鳳凰大道行落去，終點站喺規劃南沙高鐵站嘅站房下面。
人人為我，我為人人係17 世紀喺歐洲流傳嘅一句話。中文版本喺粵語地區好似香港亦深入民心，因為1950年代有套粵語片《危樓春曉》，將呢句話傳開。而 Unus pro omnibus, omnes pro uno 就係瑞士開國嘅敎誨。
佢喺挪威修讀藝術碩士課程畢業之後，返香港推動藝術文化發展，曾經做過藝術行政經理，2019年用政治素人身份加入灣仔起步，並喺區議會選舉出選愛群選區，結果佢成功打贏鄭琴淵徒弟穆家駿，當選區議員一職，2021年7月頭宣布劈炮，唔撈區議員一職。
小河公主，又叫小河美女、微笑公主，別稱小河蘇菲亞羅蘭，係1934年夏天瑞典考古學者貝格曼喺新疆羅布泊孔雀河谷南面60公里、樓蘭古城遺址東面175公里沙漠中嘅小河五號墓地掘到嘅一個女性乾屍。身上亦發現有凝固咗嘅芝士。
《義不容情》係香港電視廣播有限公司時裝劇集，由黃日華、溫兆倫、劉嘉玲、周海媚、商天娥、蘇杏璇、邵美琪、李成昌、關海山、岳華、何嘉麗、梁思浩主演，監製韋家輝。呢套劇喺1989年4月3號首播，一共50集。
龍潭山站係喺吉林省吉林市嘅一個鐵路車站，郵政編碼係132021。車站喺1927年起好，而長圖鐵路、吉舒鐵路、龍豐鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。
高達斌係香港親建制生意人同政治人物，以前係匯點成員，而家係極左親共藍絲社運社團愛港之聲開山頭子，新民黨成員。佢有參加2016年立法會選舉九龍東選區，最終以2,444票排尾二落敗。部份香港網民叫佢高達武、Gundam Bun。
2014年5月，高達斌公開話對六四屠殺嘅否認言論，當日北京政府只係清場，天安門廣場內無死人，更指要有幾千或幾萬人死亡先算係「屠殺」，又喺維園同每年舉行六四燭光集會嘅支聯會打對台。佢嘅言論亦被民運領袖王丹駁斥，話生命寶貴，死一個都唔應該，形容高達斌係港人之恥。
香港開埠之後，唐人嘅煙花之地都喺水坑口，近上環一帶。一八七八年，已經成大生意，炒貴地皮。由於近鬧市，混雜民居，妓女所在，就成滋擾。一九〇三年，香港政府強制要妓院搬到石塘嘴，先至續牌。當時石塘嘴，路途遙遠，尚未大興土木，原本係採石之地，甚係荒涼。
妓寨有分大寨小寨，是為上流下流之別。上流，官商名流所玩，名妓知書識墨，通音律，亦唔係接客，附庸風雅，上流文士交流之處。春宵一刻值千金，一擲千金亦未必可以得手。下流係平民所玩，有錢就有得下流，做嫖客也。
妓院多亦帶旺其他生意，有十幾間大酒家，重有太平戲院，專做大戲。太平戲院路遠，利希慎之母，年時已高，為便母睇戲，就喺利園山建利舞臺，風頭勁過太平戲院，此為後話。風月亦庇護藝術，如南音，就係有錢人所愛，瞽師杜喚亦喺妓寨酒家唱南音謀生。
2014年，黃兆祺從香港中文大學畢業，攞到經濟學學士學位，由教授提名推薦，之後喺投資銀行工作，入咗大行法巴投資銀行做嘢。喺股票市場贏咗八位數字之後，就辭咗份工，開始全職炒股票。2015年12月，佢出任家夢控股執行董事，成為香港最年輕嘅上市公司執行董事。
2018年開始，黃兆祺投資數位媒體平台，透過寫專欄來針砭時弊。到咗2019年，反送中運動期間，黃協助查證網上資料同訊息、製作文宣。根據台灣網路數據分析公司QSearch針對反送中議題嘅分析報告，佢個專頁嘅影響力排第23名，個人專頁當中排第5名。
2020年8月10號，壹傳媒創辦人黎智英被捕，香港警務處國家安全處搜查壹傳媒大樓，導致壹傳媒股價急跌百分之16。黃兆祺嗰日中午喺Facebook專頁表示自己喺股價0.078港元嘅低位買入122萬股壹傳媒股票，成本價9.
2020年12月8號，黃兆祺出席香港電台節目《視點31》時，話要「先禮後兵」，送咗小菊花畀新民黨主席葉劉淑儀，又大讚葉劉「對腳好修長」，而葉劉就回禮一本《財富》雜誌。網上作家葉朗程事前喺Facebook表示如果黃喺節目中對葉太講「我覺得你對腳真係好靚」，就會捐出1萬蚊去黃兆指定嘅慈善基金或傳媒機構。
就傳媒立場，文灼非接受香港樹仁大學新聞與傳播學系訪問，表示《灼見名家》「只做有深度的報道以及各名家的觀點，並採取不取態，不標籤的立場，希望盡量避免有政治色彩，保留兩邊讀者。」，又唔介意中資入股媒體，因為呢種情況難以避免，「最重要是能為媒體提供一個理想的工作平台」。
松柏塱係香港一條圍頭同客家雜居嘅圍村，位於香港新界上水西部泛濫平原嘅淡水濕地，具體位置爲大頭嶺、青山公路、塱原同石上河之間。松柏塱村由黃、劉、温、陳、李、鄺及簡姓七個宗族喺20世紀初期左右建立，村前建有五間呢五姓族人嘅祠堂。
村內唔少古建築仲保留原來風貌，可以講係香港而今保存得至好嘅客家圍村。著名練馬師簡炳墀係松柏塱原居民，試過獲選為松柏塱村村長。由於松柏塱一開始就係雜姓村落，其內部亦分爲唔同姓氏嘅聚居群落，當中最出名嘅就係客家圍。
客家圍，位於松柏塱村嘅南部，通稱松柏塱客家圍，由來自沙頭角荔枝窩嘅黃建常及黃建文兄弟喺大概1903年開始起，1920年代完工。黃氏兄弟都係十九世紀末及二十世紀初嘅華人領袖，兩個人都係第一屆鄉議局嘅成員，黃建常係捐款成立廣華醫院嘅總理之一，黃建文就做過客家組織祟正總會嘅司庫。
松柏塱有五間祠堂並列，分別係陳氏家祠、黃氏家祠、劉氏家祠、鄺氏宣城堂及簡氏敦厚堂，都喺1930年代起，以代表松柏塱五大氏族。每逢節慶氏人就會齊集祠堂，不過鄺氏、劉氏同陳氏嘅點燈儀式就會喺集成堂而唔係自己個祠堂舉行。
博文學校由松柏塱村民喺1920年建立，係新界第一間註冊學校，亦係最早期嘅資助學校之一，當時政府每年向學校資助港幣60元辦學。學校由校舍及高座組成，喺1948年、1954年同1962年擴建過，擴充課室接收來自第啲村落嘅學生。
日佔香港期間，學校被迫關閉，去到1946年先至復課。1950年，學校首次開辦6班小學，係新界教育發展嘅里程碑。1965年，學校成立博文幼稚園，規模盛極一時。踏入1980年代，學校面對市區學校嘅競爭同收生率日漸減少嘅威脅，入學人數下降。
伊朗里亞爾係伊朗嘅法定貨幣，由伊朗伊斯蘭共和國中央銀行發行，1798年開始用。貨幣編號IRR。1里亞爾=100第納爾。截至2019年10月，伊朗里亞爾係當今世上最低幣值嘅流通貨幣，約莫42,000里亞爾先至兌到1美元。
打西瓜係日本地區喺夏天嗰時，海灘嗰度成日搞嘅一個集體遊戲。個遊戲規則係限喺一個範圍，將西瓜求其放喺沙灘度嘅一個指定範圍入面嘅位，跟住將要挑戰嘅玩家矇咗對眼嚟原地轉幾圈，之後先至開始搵西瓜嚟打。參賽者可以按附近嘅觀眾通水嚟搏西瓜嘅位，如估搏正個西瓜就係贏咗。
不過呢個遊戲為咗加難度嘅關係，已經喺日本當地出咗好幾個打西瓜嘅衍生版。就係入面有老友記同搗亂檔嘅人，不過搗亂檔嘅人就比較多，老友記就比較少。因為老友記畀出嚟嘅嘢，結果畀搗亂檔啲人嘅聲浪搞殘咗，搞到參賽者好似個盲頭烏蠅噉四圍蹤。
香港巴士大典係一個用香港巴士做主題嘅網上百科網站，用Wikia做平台，喺2006年5月27號創立，2009年7月30號重組過。去到2014年7月，香港巴士大典文章數已經超過咗11,000版，係香港最大規模嘅共筆網站。
網絡23條，正式名《2014年版權條例》草案，係香港政府交畀香港立法會嘅法例草案，對《版權條例》提出唔少改動。因為網民擔心草案生效後版權執得太嚴會影響二次創作嘅自由，將佢比喻做香港網絡界嘅「23條」。
東安係中華人民共和國湖南省永州市嘅縣。面積2219.95平方公里，人口57萬。佢位於湖南西南部、湘江中上游，稱爲「湘南門戶」。東南係永州嘅零陵區，東面係冷水灘，北面係祁陽、邵陽，西面係新寧，西南面係廣西嘅全州。
西晉惠帝永熙元年從零陵郡觀陽縣析置出應陽縣，屬零陵郡，應陽就係東安嘅前身。應陽嘅意思係應水嘅陽位，即係指當時個縣治喺應水嘅北面。南朝宋武帝永初元年應陽由縣改爲封國，爲應陽男國，南朝陳宣帝太建五年由男國改爲應陽子國，陳後主至德四年由子國改爲應陽公國。
之後，唐昭宗光化元年，馬殷攻落永州，割據一方，喺原先應陽地頭設立東安場，不過一直屬零陵縣。宋太宗雍熙元年，升東安場爲東安縣，從零陵獨立返出來，之後個名未改過，沿用到而家，其中直到民國時，縣治喺而家紫溪市鎮，到共和國時期縣治搬到而家嘅白牙市鎮。
日南係日本九州宮崎縣南部城市，1950年1月1號由南那珂郡飫肥町、吾田町、油津町同埋東鄉村合併而成，由於位置喺舊史日向國南部，所以命名做「日南」。日南面積536.11平方公里，2016年10月1號推計人口53,258，有九州嘅小京都之稱。
中國共產黨第十四次全國代表大會於1992年10月12號至18號响北京召開。出席大會嘅代表有1989人，特邀代表46人，代表當時全國5100萬黨員。此外，唔係十四大代表嘅十三屆中央委員會同中央顧問委員會、中央紀律檢查委員會嘅成員，唔係十四大代表或特邀代表嘅黨內部分老同志，以及其他有關負責同志307人列席咗呢次大會。
大會重邀請咗全國人大常委會黨外副委員長、全國政協黨外副主席、各民主黨派、全國工商聯負責人同無黨派人士，以及全國人大、全國政協常委中响京黨外人士同部分少數民族、宗教界人士等139人，作為來賓列席咗大會開幕式同閉幕式。
呢次代表大會嘅主要任務係，以鄧小平建設有中國特色社會主義嘅理論為指導，認真總結十一屆三中全會以嚟14年嘅實踐經驗，確定今後一個時期嘅戰略部署，動員全黨同志同全國各族人民，進一步解放思想，把握有利時機，加快改革開放同現代化建設步伐，奪取有中國特色社會主義事業嘅更大勝利。
江澤民代表十三屆中央委員會作咗題為《加快改革開放和現代化建設步伐，奪取有中國特色社會主義事業的更大勝利》嘅報告，大會確立鄧小平建設有中國特色社會主義理論响全黨嘅指導地位，概括咗建設有中國特色社會主義理論嘅主要內容，明確建立社會主義市場經濟體制嘅改革目標，要求全黨抓住機遇，加快發展，集中精力將經濟建設搞上去。
大會通過咗關於十三屆中央委員會報告嘅決議，關於中央顧問委員會工作報告嘅決議、關於中央紀律檢查委員會工作報告嘅決議。大會同意關於唔再設立中央顧問委員會嘅建議，並向中央顧問委員會同班老同志表示衷心嘅感謝同崇高嘅敬意。
中國共產黨第十四屆中央委員會第二次全體會議於1993年3月5號至7號响北京舉行。中央委員會總書記江澤民作咗重要講話。全會審議通過咗《關於調整「八五」計劃若干指標的建議》，將國民經濟增長速度由原定平均每年6%調整到8至9%。
全會審議通過咗《關於黨政機構改革的方案》，全會審議通過咗中共中央政治局提出，經過與黨內外協商形成嘅，擬向八屆全國人大一次會議推薦嘅國家機構領導人員人選名單同擬向全國政協八屆一次會議推薦嘅全國政協領導人員人選名單。
中國共產黨第十四屆中央委員會第三次全體會議於1993年11月11號至14號响北京舉行。全會由中共中央政治局主持，中央委員會總書記江澤民作重要講話。全會通過《中共中央關於建立社會主義市場經濟體制若干問題的決定》。
全會指出，社會主義市場經濟體制係同社會主義基本制度結合响埋一齊嘅。建立社會主義市場經濟體制，就係要使市場响國家宏觀調控下對資源配置起基礎性作用。要進一步轉換國有企業經營機制，建立適應市場經濟要求，產權清晰、權責明確、政企分開、管理科學嘅現代企業制度。
中國共產黨第十四屆中央委員會第四次全體會議於1994年9月25號至28號响北京舉行。全會集中討論咗黨嘅建設問題，並作出咗《中共中央關於加強黨的建設幾個重大問題的決定》。《決定》指出，將黨建設成為用建設有中國特色社會主義理論武裝起嚟、全心全意為人民服務、思想上政治上組織上完全鞏固、能夠經受住各種風險、始終走喺時代前列嘅馬克思主義政黨，呢個係以鄧小平為核心嘅第二代中央領導集體開創嘅、以江澤民為核心嘅第三代中央領導集體正响度領導全黨繼續進行嘅新嘅偉大嘅工程。
中國共產黨第十四屆中央委員會第六次全體會議於1996年10月7號至10號响北京舉行。呢次會議主要討論咗思想道德同文化建設方面嘅問題，會議通過咗《中共中央關於加強社會主義精神文明建設若干重要問題的決議》。
中國共產黨第十四屆中央委員會第七次全體會議於1997年9月6號至9號响北京舉行。會議由中央政治局主持。中央委員會總書記江澤民作咗重要講話。會議決定，中國共產黨第十五次全國代表大會於9月12號响北京召開。
喺未踏入21世紀之前嗰時係冇呢條馬路出嚟，直到1999年底嗰時廣州市政府話要開發芳村嗰帶，先至話起呢條馬路。而呢條馬路正式喺2000年5月份開始喐手起，直到2002年12月份先至起好。而東邊嗰橛喺2015年1月底嘅洲頭咀隧道通咗車之後先至將呢條馬路同海珠區西北邊嘅同福西路嗰頭打通埋。
Lockdown喺政策上，係指因應保安或者公共衛生等等嘅理由，實行某種隔離狀態、活動限制或者出入管制。換句話講就係用政策下令啲人唔准郁同限制啲人可以做乜，常見用途係攞嚟防止槍手殺人、控制瘟疫嘅傳播等等。
喺新冠疫情期間，世界各地都有實行過唔同程度嘅封鎖。但係雖然 lockdown 指嘅係全面封鎖，但係實際上封鎖嘅程度可以有好大差別。例如，中國大陸嘅封鎖令非常嚴苛，受影響嘅人可以斷糧，但係加拿大嘅封鎖令相對非常寬鬆，好多人都覺得唔係真嘅 lockdown。
馬勒當拿喺阿根廷首都布宜諾斯艾利斯出世，十幾歲就已經好好波。1976年佢第一次代表阿根廷，但係嗰幾年都冇乜表現。1982年FIFA世界盃馬勒當拿重踢傷人攞紅牌。嗰陣時佢踢西班牙班霸球會巴塞隆拿，但巴塞隆拿唔滿意佢，1984年賣咗佢畀意大利球會拿玻里。
馬勒當拿足球生涯嘅高峰係1986年FIFA世界盃。馬勒當拿喺嗰以精湛球技帶住阿根廷捧世界盃，其中半準決賽對英格蘭佢一扭六嘅「上帝之腳」入球就更被FIFA選做史上最靚球波，而佢喺同一場波出嘅「上帝之手」亦都好出名，亦因為咁樣，馬勒當拿就當選咗當屆世界盃最佳球員。
因為僕人只係盡佢嘅責任，唔可以因為噉認為主人欠佢一份人情。同樣道理，基督徒最好嘅服事，唔應該覺得會畀上帝有咩好處，亦無權向上帝搵藉口。我哋無論做咗啲乜嘢善事，都唔可以要求上帝嘅報酬，因此喺律法之下嘅人，只算做咗律法所要求嘅事，盡咗自己嘅本分。
2016年12月19號，卡爾洛夫喺土耳其安卡拉出席藝術博覽會，期間發佈有關俄羅斯參與敘利亞難民戰爭演講。會議期間，有位嗌美夫龍特·艾丁塔斯嘅土耳其差佬喺卡爾洛夫身後連續開咗幾槍。嘴重好大聲巌讒話咗「勿忘阿勒坡戰役」同「勿忘敘利亞」、「大讚辭」嘅口號。
雖然喺唐時信徒多為西域胡人，卻亦有「法流十道，寺滿百城」嘅盛況。並同祆敎、摩尼敎合稱「唐代三夷敎」。景敎最知名嘅文物當係出土於西安嘅《大秦景敎流行中國碑》。9世紀嘅一部地理著作，提到成都亦有一塊景敎碑。
詳其教旨，玄妙無為，觀其元宗，生成立要。詞無繁說，理有忘筌。濟物利人，宜行天下。」唐高宗時，阿羅本獲封「鎭國大法主」，並下詔喺諸州建景寺，寺內亦懸掛唐朝歷代帝王像，令景教廣泛流傳。至唐代宗、德宗時，靈武、成都、廣州等大城亦建有大秦寺。
德宗建中二年，立《大秦景教流行中國碑》，記錄咗景教喺中國嘅傳佈歷程。碑上有楷書三十二行，行書六十二字，共1780個漢字同埋幾百個敍利亞文。唐武宗年間，因皇帝尊奉道教，下敕滅佛，其他宗教亦受連纍，令景教迅速衰落。
12至13世紀嘅蒙古地區重有好多景教團體，例如克烈、汪古、乃蠻三部族都信景教，忽必烈母后唆魯禾帖尼係出自克烈部嘅著名景教徒。元朝立國後，大量色目人來到中國令景教信徒回升。福建泉州發現好多元朝景教文物，可知嗰度係當時南方景教嘅中心，馬哥孛羅喺佢嘅遊記中都有記載佢所見到嘅元朝景寺同景教徒。
的士司機每日喺馬路上兜兜轉轉，見聞識廣，接載嘅乘客千奇百怪，禍福難料。退休司機何球因為個仔何加寶危險駕駛導致他人死亡，被迫重操故業，令冷淡嘅父子關係更趨惡劣。加寶受刑出獄後替阿爸開工，的士失事撞毀，阿爸啱啱好坐喺車上，意外令佢嘅精神同身體嚴重受創，加寶好內疚，並開始明白小心駕車嘅重要性，從此加寶每逢開工都份外謹慎，但總會遇上交通女警高麗芯，兩人從誤解到了解，成為情侶關係，但加寶嘅舊情人張曉雯同麗芯嘅阿嫲高李淑貞都成為咗佢哋嘅障礙，令兩人喺感情路上徘徘徊徊……
陳子見係中華民國新聞主播、網絡紅人、節目主持人、廠廠創意董事，喺南投縣出世。以網名「視網膜」喺臺灣網上媒體圈走紅。彰化師範大學國文系畢業。因喺網上同何姍蓉等人創立《眼球中央電視台》頻道，並製作一系列嘅諷刺新聞而走紅。
因應佢嘅親中立場同言行，佢同陳世强、劉金勝、管浩鳴、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
猶太教莉亞堂曾經喺1998年自資4,000幾萬港元重修，外牆批盪由原來嘅白色改為黃色，將後期嘅添加物拆咗，將地磚、梯級同門窗回復原貌，之後喺2000年得到聯合國教科文組織亞太區文物古蹟保護獎優異項目獎。
猶太教莉亞堂樓高兩層，成座樓主要由外墻10條石柱支撐，採取古典主義嘅比例同對稱，結合中世紀西班牙同東猶太嘅建築風格設計，左右有八角形塔樓，中軸對稱。莉亞堂正中央係祭台嘅位置，比地面升高五級樓級，祭台面向會堂盡頭係藏經庫，佢裏面安放咗手抄《摩西五經》嘅銀筒。
淸溪川係韓國首爾一條人工河，發源自南山、北岳山，流過首爾嘅鐘路區、中區、東大門區、城東區，同中浪川合流之後滙入漢江。喺流向上，漢江係自東向西流，而淸溪川係自西向東流。呢條河本來嘅名嗌做開川，而家嘅名係喺日殖時期時改嘅。
晉源押係香港現有最古老嘅當鋪，喺香港開埠之前已經開業，二次大戰完結之後結束營業，而家重門深鎖，原本喺門前懸掛呈「蝙蝠在上，金錢在下」形狀，意思「福在眼前」寫住「晉源押」嘅葫蘆形招牌已經拆咗棄置喺地下。
喺2010年10月，東方Project系列獲健力士紀錄認證為作品最多嘅同人射擊遊戲。作者ZUN，幾乎一手包辦全部遊戲嘅製作。淨係得格鬥遊戲《東方萃夢想》、《東方緋想天》、《東方非想天則》同《東方心綺樓》係同黃昏邊境合作嘅，《東方花映塚》結局CG係由alphes繪製嘅，《妖精大戰爭》中嘅立繪係《東方三月精》嘅畫師比良坂真琴畫嘅。
製作停咗四年之後，改成喺Windows平台發行作品，並將社團名改成延用到而家嘅上海愛莉絲幻樂團。遊戲整體水準同舊作相比有好大進步，特別係背景音樂同人物設定，表現都幾好，喺同人遊戲中算好叻嘅作品，亦帶動咗好多同人社團嘅二次創作風潮。
風球，正式名稱叫熱帶氣旋信號，係當熱帶氣旋接近澳門嘅時候，由澳門地球物理暨氣象局懸掛嘅警告。目的係以簡單同容易理解嘅信號，提醒澳門市民同遊客熱帶氣旋可能會對當地造成影響，同埋警告澳門同附近嘅海域可能出現嘅強烈風勢。
不過，立場新聞喺2020年11月報道，佢曾經至少兩次參加反送中遊行，同其他遊行人士一樣著黑衫、掛上白絲帶。立場新聞又獲得多張佢嘅自拍照片。立場新聞之後向楊超發查詢，佢就話有啲遊行有參加，有啲無，又話唔想講政治嘅嘢。
2020年9月，有報道提及，曾經有工會嘅幹事對賬目提出質疑，要求涉事人員提交資料解釋，反而畀楊超發攻擊，話佢破壞工會聲譽，楊超發仲開幹事會提出動議，聲明嗰個幹事一切言行唔再代表工會，而嗰個動議仲要喺未獲得大多數支持票下通過。
2020年11月，有報道話工會自成立以來一直無報稅，懷疑違反《稅務條例》，事件畀西醫工會副會長梁漢輝揭發，並向稅務局投訴，楊超發回應事件嗰陣就不置可否，而本身做稅務工作嘅會計界前立法會議員梁繼昌就話，雖然好多項目可以豁免交稅，但係工會未有報稅，相信就係違反咗《稅務條例》，稅務局要認真調查及跟進。
2020年11月，西醫工會副會長梁漢輝指控楊超發喺2019年1月以「Tsim Sha Tsui Study Group meeting」為名舉辦活動，並且得到一間奶製品公司贊助，但係當晚席上大多都唔係醫生或者西醫工會會員，大部分時間都係唱卡啦OK、抽獎、晚飯。
蕭梓恒係香港新聞工作者，香港中文大學畢業，前無綫新聞台首席主播同有線新聞主播。2017年10月過檔無綫新聞台，初期主要擔任該台深宵新聞報道同無線財經新聞嘅主播。2018年初開始主持天氣報告、財經資訊台嘅資訊節目，同年年尾開始主持《星期日香港早晨》。
2019年9月7號起，蕭梓恒開始擔任翡翠台《晚間新聞》主播。2020年5月2號起，由於翡翠台嘅禮拜一到日《晚間新聞》改為統一每晚十一點播，由當日起周末嘅晚間新聞改為設定固定主播，佢改為固定擔任禮拜六、日晚間新聞主播。
學校喺1995年開辦，初期凈得一間校區，喺海珠區新港西路25號開辦。2003年因為海珠區宣佈整合教育資源而將19中併入5中之後，2005年畀咗呢間學校做西校區，直到2012年3月，由於廣東動漫城起好，原先喺南村路嘅校區喺同年7月集體搬到從化神崗嘅廣東動漫城入面繼續辦，原地俾5中方收返重喺2013年拆咗。
《第8號交響曲》係法蘭茲·舒伯特喺1822年作嘅一首B小調交響曲。呢首交響曲得嗰兩段樂章－一般嘅交響曲係預咗有四段樂章嘅，而《第8號交響曲》最後嗰兩段樂章查實係整唔見咗，所以《第8號交響曲》又有個花名叫《未完成嘅交響曲》。
本土研究社，係一個研究網絡、出版社，喺2009年創立，由一班熱心關注香港發展同埋社會問題嘅研究人員組成。佢哋結合民間嘅進步力量，以政治學、地理學、社會學、哲學、語言學、文化研究、傳媒、規劃等等嘅學科知識組成跨學科、具政策同埋在地嘅視野，同埋透過研究、調查同報告嘅方式，推動重建、規劃、發展、政制、鄉郊、保育、融合、香港經濟等等嘅香港議題。
動物園站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。
雪梨中央車站，亦叫做雪梨總站，係澳洲雪梨同新南威爾斯州最大嘅中央車站，位於雪梨都會區嘅南邊。幾乎所有雪梨城市鐵路嘅市內列車班次會喺呢度停靠，除此之外，仲有前往新南威爾斯各城鎮嘅鐵路班次都會用中央車站。
小澤一郎老豆係前眾議院議員小澤佐重喜，喺屋企排行第一。喺佢讀大學嗰陣，小澤佐重喜突然死咗。喺1969年，小澤一郎就「代父從軍」，代表自民黨參選，而且重當選咗，嗰年佢只係27歲，係當年最後生嘅國會議員。
小澤一郎自此扶搖直上，到1989年，海部俊樹做咗自民黨總裁，委任咗小澤做自民黨幹事長。1992年，佢喺擁立羽田孜做竹下派接班人失敗，於是就離開咗竹下派，成立咗自己嘅黨內派系改革論壇21。呢次分裂令到當時嘅首相宮澤喜一冷待小澤派嘅閣僚，小澤就成為非主流派，同主流派對立。
之後喺1995年尾，小澤嘅新生黨同其他聯合政權政黨合併做新進黨，不過黨入面好快出現裂痕，捱咗三年之後就要解散。同時間，佢又起咗一個新黨叫「自由黨」，不過人數唔及估計咁多。1999年，自由黨受自民黨邀請加入政府，一年之後自由黨就留唔番喺政府出現分歧，選擇留低嘅人退出，成立保守黨。
到2002年，當時民主黨嘅代表鳩山由紀夫同小澤一郎開始傾兩黨合併嘅事，不過民主黨入面有反彈，後來鳩山因為喺地方選舉成績唔掂要辭職，跟手嘅菅直人繼續同自由黨傾，最後喺2003年9月26號，民主黨同自由黨合併，黨名繼續用返民主黨個名。
2009年，佢嘅政治獻金醜聞累佢要辭咗民主黨代表個位，近幾年自民黨施政成績唔好，好多人覺得自民黨會再次下野，所以當時小澤一郎係好有機會喺下次選舉之後做到首相，點知都係爭臨門一腳。果然喺8月嘅選舉，民主黨橫掃大部分議席，接佢任嘅鳩山由紀夫就做咗首相。
2012年，小澤一郎反對政府加銷售稅，拉大隊退出民主黨，成立國民生活第一黨，之後佢再吸納其他人馬，成立未來黨，由環境學家嘉田由紀子做黨代表。主打反核同凍結銷售稅。但係選舉成績好差，由61席跌到得返9席，小澤之後一直保持頹勢。
生活黨選舉成績一直唔好，議員數目越嚟越少，第47屆日本眾議院議員總選舉之後，連政黨嘅條件都符合唔到，好在選完冇耐就有以前拍過戲嘅參議員山本太郎入黨，連黨名都為佢重新改過。2016年，將黨名改做自由黨。
到咗2019年，小澤嘅自由黨同國民民主黨達成共識，自由黨會解散，大部分議員就會加入國民民主黨。2020年，國民民主黨又同立憲民主黨合併，大部分國民民主黨嘅議員都會加入新嘅立憲民主黨，包括小澤一郎自己。
各地福建黑幫活躍，當中福清幫就出自福建福清市。台灣叫當地福建幫做簡義幫。自清朝到中華人民共和國改革開放前，好多大陸人同埋福清人都偷渡去外國。日本福佬由於生活艱難，就組織福清人同鄉會，但後來福清幫就變成黑社會並擴張至全球，單就東京壟斷地下賭場就係主要收入來源。
佢哋認為雖然醫學有一定進步，藥物可以控制愛滋病毒做到U=U，但公眾認知未有提升，仍然對愛滋有唔少誤解，令確診者承受好大壓力，甚至釀成自我孤立嘅局面，出現焦慮、抑鬱，患情緒病。佢地亦留意到醫療系統入面對佢進行咗嘅一啲無意標籤，推動醫護人員作出改變。
佢哋亦不時會回應關於治療愛滋嘅虛假醫療信息，例如，曾經涉及性騷擾病患同後來涉及賄選嘅親中派催眠師鍾詠淵，喺2013年就曾經喺網上賣廣告聲稱可醫治愛滋病，四個月電療收費29萬元，更聲稱唔成功唔收錢。有感染者上門了解嘅時候，佢建議感染者停止進行緊嘅雞尾酒療法。